মডেল থেকে এখন অভিনেত্রী পুনম পাণ্ডে। বছর দেড়েক আগে ‘নেশা’ বলে একটি ছবি করেছিলেন। শরীরসর্বস্ব সেই সিনেমা সেভাবে বক্স অফিসে দাগ ফেলতে পারেনি। তবে, পুনমভক্তদের মনে গভীরভাবে দাগ কেটেছিল। এবার, তাঁর ভক্তদের জন্য আরও একটি সিনেমায় পুনম পাণ্ডে। ‘দ্য উইকেন্ড’ নামে এই স্বপ্লদৈর্ঘ্যের সিনেমাটি তৈরি হয়েছে মূলত মোবাইল ইউজারদের কথা মাথায় রেখেই। এই ছবির অন্যতম প্রোডিউসারও পুনম। সম্প্রতি তাঁর হাতেই এই ছবির ট্রেলার লঞ্চ হয়। 
আর সেখানেই তাঁকে নিয়ে ওঠা গত কয়েক বছরের একের পর এক বিতর্ক বিষয়ে মুখ খুলেছেন পুনম পাণ্ডে। 
 
আরও পড়ুন... 
পুণম পাণ্ডের এমন ‘যোগ ব্যায়াম’-এ কাত সকলে
ভারতের প্রতিনিধি পুনম পাণ্ডে! কোথায়? কারা নিয়ে গেল? 
২০১১ সালে পুনম সোশ্যাল মিডিয়ায় শিরোনামে পরিণত হয়েছিলেন। তিনি জানিয়েছেন, ভারতীয় ক্রিকেট দল বিশ্বচ্যাম্পিয়ন হলে তিনি নগ্ন হবেন। এই নিয়ে বিতর্ক কম হয়নি।
একবার নগ্ন অবস্থায় শচীনের ছবি হাতে ধরে তাঁকে ‘হিন্দু দেবতা’ বলে বর্ণনা করে ফোটোশ্যুট করেছিলেন পুনম। 

শরীরী প্রদর্শনীতে সিদ্ধহস্ত পুনম পাণ্ডেকে দিন যত গড়িয়েছে ততই তোলপাড় হয়েছে মিডিয়া। আর পুনম রাতারাতি উঠে এসেছেন বহুল জনপ্রিয় সেলিব্রিটিদের তালিকায়। 
শরীর না দেখালে এই খ্যাতি আসত না, তা স্বীকার করে নিয়েছে পুনম। ‘দ্য উইকেন্ড’ সিনেমার ট্রেলার লঞ্চে পুনম সাফ জানান— ‘প্রচারে আসতে সকলেই যে যার মতো করে কোনও না কোনও পদ্ধতি বের করে। আমিও করেছি এবং এটা এতটাই ভালভাবে কাজ করেছে যে আমি খুব খুশি। আর তাই আমি খুল্লামখুল্লা শরীর দেখানোর মতো সাহস দেখিয়েছি এবং আমার এই কৌশল দুর্দান্তভাবে কাজ করেছে।’ পুনম আরও জানিয়েছেন, ‘তিনি সতী-সাবিত্রী নন, আর এখন সারা শরীরে কাপড় ঢেকে তিনি সামনে এলে কেউ বিশ্বাসই করবে না। সকলে তাঁকে মিথ্যাবাদী বলবেন।’ নগ্নতা আর শরীরী প্রদর্শনই তাঁর ইউএসপি, যা তিনি ছাড়তে চান না বলেই জানিয়েছেন পুনম।  
এই মুহূর্তে সোশ্যাল মিডিয়ায় পুনম পাণ্ডের ফলোয়ার-সংখ্যা প্রায় ৯ হাজার। তাঁর অভিযোগ, কিম কারদাশিয়ান-সহ অনেক সেলিব্রিটির প্রোফাইল জুড়ে রয়েছে অসংখ্য ফেক ফলোয়ার। কিন্তু, তাঁর ফলোয়াররা সকলেই রিয়্যাল বলে দাবি করেছেন পুনম।